La publicació Energia Demo és una col·lecció de fitxes tècniques que analitzen projectes singulars realitzats a Catalunya destacables des del punt de vista de l'estalvi i l'eficiència energètica en els diferents àmbits: industrial, edificis, mobilitat, energies renovables, etc. És una publicació orientada a professionals i empreses que treballen en l'àmbit de l'energia.
L'edifici de la Residència Universitària Mare Güell situat al barri de Sarrià-Sant Gervasi de Barcelona ha estat rehabilitat per l'arquitecte Ma Àngels Negre (NSarquitectes).
Fruit d'aquesta rehabilitació, l'edifici ha millorat el comportament energètic i ha passat a tenir una qualificació energètica A. Actualment, la residència és un edifici sostenible i accessible que conserva i respecta l'estètica de l'edifici original.
L'Ajuntament de Santa Coloma de Gramenet ha impulsat una prova pilot per a la rehabilitació de 32 edificis d'habitatges privats al barri de Fondo Alt actuant com a coordinador de la gestió del projecte i la direcció d'obra, i fent de mediador entre els veïns (649 propietaris).
La rehabilitació s'ha centrat en la renovació de l'envolupant tèrmica (façanes, mitgeres i cobertes) i la incorporació d'aïllament tèrmic a les façanes.
Josep Bunyesc Arquitectes va endegar el 2009 el monitoratge d'un habitatge unifamiliar ubicat a Lleida, tot just construït, amb estàndards de Passivhaus i Minergie Plus, per tal d'evolucionar d'una casa passiva a una casa positiva.
El repte es va aconseguir amb la generació d'energia solar fotovoltaica en coberta per a l'habitatge.
L'excedent d'energia s'utilitza per a la càrrega d'un cotxe elèctric.
L'empresa Aigües de Barcelona porta a terme des del 2011 un programa per implantar progressivament el vehicle elèctric a la seva flota.
A finals del 2017 el cent per cent de la flota de vehicles electrificables de l'empresa, fins a 131, funcionarà amb energia verda, el que mostra el seu compromís amb l'energia neta i el desenvolupament sostenible.
La planta de processament i envasament de llet que l'empresa Calidad Pascual SAU té a la localitat de Gurb (Osona) ha implantat un acurat Pla de Sostenibilitat Ambiental que abasta tots els vectors ambientals significatius.
El Centre d'Alt Rendiment (CAR) de Sant Cugat del Vallès va contractar l'any 2013 via licitació pública el servei de millora de l'eficiència energètica i de manteniment de les seves instal·lacions, mitjançant la modalitat de contracte d'estalvis energètics garantits.
La Fundació Privada Hospital de la Santa Creu i Sant Pau de Barcelona disposa des de l'any 2014 d'una instal·lació d'energia geotèrmica per produir fred i calor al Recinte Modernista.
En aquesta instal·lació s'han tingut en compte criteris mediambientals per tal de respectar l'entorn catalogat com a Patrimoni Mundial per la UNESCO.
Lamigraf S.A. és una empresa d'arts gràfiques que va posar en marxa durant el 2011 un Pla d'estalvi energètic amb l'objectiu de dur a terme la seva activitat respectant al màxim el medi ambient i d'aconseguir alhora un estalvi econòmic en les seves despeses energètiques.
Fruit d'aquest Pla de tres anys de durada s'ha aconseguit reduir el consum energètic en un 40% els dies no feiners i un estalvi anual de 700.000 kWh.
Transports HAM disposa d'una flota de vehicles molt específica i, per a gestionar-la, ha combinat diferents aspectes que li permeten ser més competiva i millorar els resultats d'operació.
La gestió de la flota basada en l'optimització de rutes, la formació dels seus conductors i la renovació de vehicles, ha millorat molt l'eficiència energètica en els seus serveis.
L'empresa DANONE en la seva planta de Parets del Vallès ha realitzat diverses accions d'eficiència energètica sobre els compressors i el circuit d'aire.
De totes elles, la més rendible ha estat la recuperació del calor a dissipar en els compressors d'aire.